ข้อบัญญัติองค์การบริหารส่วนตำบลสวนหลวงข้อบัญญัติองค์การบริหารส่วนตำบลสวนหลวงเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่องค์การบริหารส่วนตำบลสวนหลวงอำเภออัมพวา จังหวัดสมุทรสงครามพ.ศ.๒๕๕๓ อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นกฏหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลสวนหลวงโดยความเห็นชอบของสภาองค์การบริหารส่วนตำบลสวนหลวงและนายอำเภออัมพวา จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลสวนหลวงเรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิดหรือบางประเภท ในท้องที่องค์การบริหารส่วนตำบลสวนหลวงอำเภออัมพวา จังหวัดสมุทรสงคราม พ.ศ. ๒๕๕๓ข้อ ๒[๑]ข้อบัญญัติองค์การบริหารส่วนตำบลสวนหลวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองอัมพวาที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่า(๑) พื้นที่ในบริเวณด้านเหนือจดกึ่งกลางคลองบางแค ฝั่งใต้ ด้านตะวันออก จดแม่น้ำแม่กลอง ฝั่งตะวันตกวัดท้องคุ้ง โรงเรียนวัดภุมรินทร์กุฎีทอง วัดภุมรินทร์กุฎีทอง และคลองประชาชมชื่น ฝั่งตะวันตกด้านใต้ จดถนน บ้านปากน้ำ - บ้านบางนางจีน ฟากเหนือ ด้านตะวันตก จดถนนบ้านปากน้ำ -บ้านบางนางจีน ฟากตะวันออก(๒) พื้นที่ในบริเวณด้านเหนือ จดแม่น้ำแม่กลองฝั่งใต้และฝั่งตะวันตก วัดบางนางลี่ใหญ่ โรงเรียนวัดบางนางลี่ใหญ่ วัดสวนหลวงด้านตะวันออก จดกึ่งกลางคลองโพงพางล่าง ฝั่งตะวันตก ด้านใต้ จดเส้นขนานระยะ ๕๐๐เมตร กับกึ่งกลางแม่น้ำแม่กลอง คลองโพงพางล่าง ฝั่งเหนือ และถนนบ้านปากน้ำ -บ้านบางนางจีน ฟากเหนือด้านตะวันตก จดคลองประชาชมชื่น ฝั่งตะวันออกทั้งนี้ยกเว้นศูนย์บริการสาธารณสุขอำเภออัมพวาบริเวณที่ ๒ หมายความว่า(๑) พื้นที่ในบริเวณด้านเหนือจดกึ่งกลางคลองบางแค ฝั่งใต้ ด้านตะวันออก จดถนนบ้านปากน้ำ - บ้านบางนางจีน ฟากตะวันตก และฟากใต้ด้านใต้ จดกึ่งกลางคลองประชาชมชื่น ฝั่งตะวันตก ด้านตะวันตก จดแนวเขตเส้นตรงที่เชื่อมระหว่างจุดที่อยู่บนคลองประชาชมชื่นฝั่งตะวันตก ที่จุดซึ่งคลองโพงพางล่างบรรจบกับคลองประชาชมชื่นกับจุดที่อยู่บนคลองเป้ง ฝั่งตะวันตกที่จุดซึ่งคลองเป้งบรรจบกับคลองวัดท้องคุ้งและคลองโพงพางล่าง คลองเป้งฝั่งตะวันออก และคลองบางแค ฝั่งตะวันออก(๒) พื้นที่ในบริเวณด้านเหนือ จดถนนบ้านปากน้ำ -บ้านบางนางจีน ฟากใต้ด้านตะวันออก จดเส้นขนานระยะ ๕๐๐ เมตร กับกึ่งกลางแม่น้ำแม่กลอง ด้านใต้จดกึ่งกลางคลองประชาชมชื่น ฝั่งเหนือ ด้านตะวันตก จดกึ่งกลางคลองประชาชมชื่นฝั่งตะวันออกทั้งนี้ บริเวณที่ ๑ และบริเวณที่ ๒ ปรากฏรายละเอียดตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีแนบท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการนํ้ามันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าสุสานและฌาปนสถาน(๖) โรงฆ่าสัตว์(๗) สถานที่กำจัดมูลฝอย(๘) สถานที่ซื้อขายเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีแนบท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าสุสานและฌาปนสถาน(๖) โรงแรมตามกฎหมายว่าด้วยโรงแรม(๗)การก่อสร้างอาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๘)การก่อสร้างอาคารอาคารพาณิชย์ที่ดำเนินการตามกฎหมายว่าด้วยการจัดสรรที่ดิน เว้นแต่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๙)การก่อสร้างอาคารอยู่อาศัยหรือประกอบพาณิชยกรรมประเภทอาคารขนาดใหญ่(๑๐)การก่อสร้างอาคารอยู่อาศัยหรือประกอบพาณิชยกรรมประเภทห้องแถวหรือตึกแถว เว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๑๑) การก่อสร้างอาคารอยู่อาศัยประเภทห้องชุดอาคารชุด หรือหอพัก(๑๒) โรงฆ่าสัตว์(๑๓) สถานที่กำจัดมูลฝอย(๑๔) สถานที่ซื้อขายเศษวัสดุถ้ามีการก่อสร้างอาคารเพื่อการจัดสรรที่ดินเพื่อประกอบพาณิชยกรรม(๘)และการก่อสร้างอาคารเพื่อการอยู่อาศัยหรือประกอบพาณิชยกรรมประเภทห้องแถวหรือตึกแถวตาม(๑๐) ดำเนินการอยู่ในการจัดสรรที่ดินเพื่อการอยู่อาศัยโครงการเดียวกันให้ใช้ประโยชน์ที่ดินเพื่อกิจการดังกล่าวรวมกันไม่เกินร้อยละห้าของพื้นที่โครงการทั้งหมดข้อห้ามการก่อสร้างอาคารตาม (๙) และ (๑๑)มิให้ใช้บังคับในกรณีการดำเนินการของการเคหะแห่งชาติที่ได้รับเงินอุดหนุนจากรัฐเพื่อรองรับโครงการโยกย้ายชุมชนแออัดข้อ ๖ ภายในบริเวณพื้นที่ที่กำหนดไว้ตามข้อ ๔และข้อ ๕ ห้ามมิให้บุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๗ อาคารที่มีอยู่แล้วในพื้นที่ที่กำหนดตามข้อ๔ และข้อ ๕ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิด หรือประเภทที่มีลักษณะต้องห้ามตามที่กำหนดในข้อ ๔ และข้อ ๕ข้อ ๘ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลงใช้หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๙ ให้นายกองค์การบริหารส่วนตำบลสวนหลวงรักษาการให้เป็นไปตามข้อบัญญัตินี้ประกาศณ วันที่ ๕ เมษายน พ.ศ. ๒๕๕๓ไพฑูรย์นิยมเวชนายกองค์การบริหารส่วนตำบลสวนหลวง[เอกสารแนบท้าย]๑.แผนที่ท้ายข้อบัญญัติองค์การบริหารส่วนตำบลสวนหลวง เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลสวนหลวง อำเภออัมพวา จังหวัดสมุทรสงคราม พ.ศ. ๒๕๕๓๒. บัญชีท้ายข้อบัญญัติองค์การบริหารส่วนตำบลสวนหลวงเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่องค์การบริหารส่วนตำบลสวนหลวง อำเภออัมพวาจังหวัดสมุทรสงคราม พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๒๐สิงหาคม ๒๕๕๓ณัฐวดี/ตรวจ๒๐สิงหาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๙๗ ง/หน้า ๖๑/๑๖ สิงหาคม ๒๕๕๓